Propunere de REGULAMENT AL CONSILIULUI privind valorile nominale şi specificaţiile tehnice ale monedelor euro ce urmează să intre în circulaţie (Reformare) /* COM/2013/0184 final - 2013/0096 (NLE) */





EXPUNERE DE MOTIVE 1. La 1 aprilie 1987, Comisia a dat instrucţiuni[1] serviciilor sale de a realiza codificarea tuturor actelor cel mai târziu după a zecea lor modificare, menţionând că este vorba despre o cerinţă minimală şi că, în vederea clarităţii şi a bunei înţelegeri a dispoziţiilor acestora, serviciile responsabile ar trebui să codifice textele la intervale şi mai scurte. 2. Codificarea Regulamentului (CE) nr. 975/98 al Consiliului din 3 mai 1998 privind valorile nominale şi specificaţiile tehnice ale monedelor euro ce urmează să intre în circulaţie[2] a fost inițiată de Comisie, o propunere corespunzătoare fiind prezentată autorității legiuitoare[3]. Noul regulament urma să înlocuiască diversele acte încorporate[4]. 3. Pe parcursul procedurii legislative, în avizul său privind propunerea de codificare[5], Banca Centrală Europeană (BCE) a recomandat să se introducă anumite modificări cu privire la specificațiile tehnice prevăzute în tabelul cuprins la articolul 1 din Regulamentul (CE) nr. 975/98 precum și în Anexa I la propunerea de text codificat. Întrucât reformularea propusă a anexei în cauză ar presupune anumite modificări substanţiale şi, prin urmare, ar depăşi limitele unei codificări propriu-zise, s-a considerat necesară aplicarea punctului 8[6] din Acordul Interinstituţional din 20 decembrie 1994 – Metodă accelerată de lucru pentru codificarea oficială a textelor legislative[7] – în lumina Declaraţiei comune privitoare la respectivul punct[8]. 4. Modificarea de operat în tabelul cuprins la articolul 1 din Regulamentul (CE) nr. 975/98 constă în înlocuirea tuturor valorilor existente referitoare la grosimea monedelor cu valori noi. În tabelul respectiv, grosimea monedelor este prevăzută în a treia coloană, cu o notă de subsol care precizează că valorile referitoare la grosime au caracter indicativ. Astfel cum se precizează în avizul BCE, deși se poate ca în anul 1998, când au fost adoptate pentru prima dată specificațiile tehnice ale monedelor euro care urmau să intre în circulație, să fi fost de conceput doar adoptarea acestor valori, în prezent se consideră adecvat ca astfel de valori indicative să fie înlocuite cu valorile concrete ale grosimii monedelor euro, care sunt bine cunoscute și utilizate ca valori de referință de monetării pentru producerea monedelor. Ca urmare a acestei modificări, considerentul (13) al Regulamentului (CE) nr. 975/98, care cuprinde o declarație cu privire la caracterul indicativ al valorilor existente referitoare la grosime trebuie eliminat. 5. Prin urmare, este necesar să se transforme codificarea Regulamentului (CE) nr. 975/98 într-o reformare, în vederea încorporării modificării necesare. ê 975/98 (adaptat) 2013/0096 (NLE) Propunere de REGULAMENT AL CONSILIULUI privind valorile nominale şi specificaţiile tehnice ale monedelor euro ce urmează să intre în circulaţie (Reformare) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul Ö 128 alineatul 2 Õ , având în vedere propunerea Comisiei Europene, având în vedere avizul Parlamentului European[9], având în vedere avizul Băncii Centrale Europene[10], Întrucât: ò nou (1) Regulamentul (CE) nr. 975/98 al Consiliului din 3 mai 1998 privind valorile nominale şi specificaţiile tehnice ale monedelor euro ce urmează să intre în circulaţie[11] a fost modificat de mai multe ori şi în mod substanţial[12]. Din motive de claritate, ar trebui, cu ocazia noilor modificări, să se procedeze la reformarea regulamentului menţionat. ê 975/98 considerentul 2 (adaptat) (2) In temeiul articolului Ö 128 alineatul (2) Õ din tratat, statele membre pot emite monede euro, sub rezerva aprobării volumului emisiunii de către Banca Centrală Europeană (BCE). Consiliul, Ö la propunerea Comisiei şi după consultarea Parlamentului European şi a BCE Õ, poate adopta măsuri pentru armonizarea valorilor nominale şi specificaţiilor tehnice ale tuturor monedelor ce vor fi puse în circulaţie, în măsura necesară pentru a asigura buna circulaţie a acestora în Ö Uniune Õ . ê 975/98 considerentul 3 (adaptat) (3) Bancnotele euro Ö au Õ valori cuprinse între 5 şi 500 euro. Valorile nominale Ö ale Õ bancnotelor şi monedelor permit să se facă plăţi în numerar fără dificultate, a sumelor exprimate în euro şi în cenţi. ê 975/98 considerentul 5 (adaptat) (4) Sistemul unic de emisiune monetară Ö al Uniunii Õ ar trebui să obţină încrederea publicului şi să determine inovaţii tehnologice care să Ö asigure faptul că acesta este Õ un sistem sigur, fiabil şi eficace. ê 975/98 considerentul 6 (adaptat) (5) Acceptarea sistemului de către public constituie unul dintre principalele obiective ale sistemului de emisiune monetară Ö al Uniunii Õ . Încrederea publicului în sistem depinde de caracteristicile fizice ale monedelor în euro, care vor trebui să fie cât mai uşor de folosit. ê 975/98 considerentul 7 (6) Au avut loc consultări cu asociaţiile consumatorilor, cu Uniunea Europeană a Nevăzătorilor şi cu reprezentanţii sectorului de bancomate pentru a se ţine seama de cerinţele specifice ale unor categorii importante de utilizatori ai monedei. Pentru a asigura trecerea uşoară la moneda euro şi pentru a facilita acceptarea sistemului de monedă de către utilizatori, trebuia să se asigure o distincţie clară între monede prin caracteristici vizuale şi tactile. ê 975/98 considerentul 8 (adaptat) (7) Monedele euro Ö sunt Õ mai uşor de deosebit şi utilizatorii se vor familiariza mai uşor cu ele Ö datorită legăturii Õ între diametrul lor şi valoarea unitară. ê 975/98 considerentul 9 (8) Sunt necesare dispozitive speciale de securitate pentru a reduce posibilităţile de contrafacere a monedelor de 1 sau 2 euro, având în vedere valoarea lor ridicată. Utilizarea unei tehnici prin care monedele sunt confecţionate din trei straturi şi combinarea a două culori pe aceeaşi monedă sunt considerate caracteristicile de securitate cele mai eficiente. ê 975/98 considerentul 11 (adaptat) (9) Directiva 94/27/CE a Parlamentului European şi a Consiliului din 30 iunie 1994 de efectuare a celei de-a douăsprezecea modificări a Directivei 76/769/CEE privind apropierea actelor cu putere de lege şi a actelor administrative ale statelor membre referitoare la restricţiile privind introducerea pe piaţă şi utilizarea anumitor substanţe şi preparate periculoase[13] limitează utilizarea nichelului în anumite produse, recunoscându-se astfel că nichelul poate provoca alergii în anumite condiţii. Directiva menţionată nu face referire la monede. Cu toate acestea, este de dorit să se diminueze conţinutul în nichel al monedelor Ö din motive de sănătate publică Õ . ê 975/98 considerentul 13 Din toate specificaţiile tehnice privind monedele euro, singura valoare cu caracter indicativ este cea care reprezintă grosimea, având în vedere că grosimea reală a unei monede depinde de valorile prevăzute pentru diametru şi greutate ê 975//98 considerentul 10 (adaptat) și 566/2012 considerentul 3 (adaptat) (10) A da monedelor o față europeană Ö comună Õ și alta națională Ö diferită Õ este expresia cea mai adecvată a ideii de uniune monetară europeană între statele membre. Pe fețele europene comune ale monedelor euro apar atât denumirea monedei unice, cât și valoarea nominală a monedei. Pe fața națională nu ar trebui să se repete nici denumirea monedei unice, nici valoarea nominală a monedei. ê 566/2012 considerentul 4 (11) Pe fața națională a monedei ar trebui să fie clar indicat statul membru emitent, pentru ca acesta să poată fi identificat cu ușurință de către utilizatorii interesați. ê 566/2012 considerentul 5 (12) Gravura de pe muchia monedelor euro ar trebui să fie considerată parte a feței naționale și, prin urmare, pe aceasta nu ar trebui să se repete indicația valorii nominale, cu excepția monedei de 2 euro și cu condiția să se utilizeze numai cifra „2” sau termenul „euro” în alfabetul relevant sau ambele. ê 566/2012 considerentul 6 (13) Fiecare stat membru a cărui monedă este euro decide asupra desenelor care figurează pe fețele naționale ale monedelor euro și ar trebui să țină seama de faptul că monedele euro circulă în întreaga zonă euro, nu numai în statul membru emitent. Pentru ca monedele să poată fi imediat recunoscute ca monede euro și după fața lor națională, desenul ar trebui să fie complet înconjurat de cele 12 stele ale steagului Uniunii. ê 566/2012 considerentul 7 (14) Pentru a facilita recunoașterea monedelor de circulație și a asigura o continuitate adecvată a emisiunilor de monede, statele membre ar trebui autorizate să modifice desenele utilizate pentru fețele naționale ale monedelor de circulație obișnuite numai o dată la cincisprezece ani, cu excepția cazului în care se schimbă șeful de stat reprezentat pe monedă. Totuși, acest lucru nu ar trebui să aducă atingere modificărilor necesare pentru prevenirea contrafacerii monedei. Modificarea desenului de pe fața europeană a monedelor de circulație ar trebui decisă de către Consiliu și drepturile de vot ar trebui limitate la statele membre a căror monedă este euro. ê 566/2012 considerentul 8 (15) Cu toate acestea, statelor membre ar trebui să li se permită să emită monede comemorative pentru a celebra evenimente cu relevanță majoră națională sau europeană, în timp ce monedele comemorative emise colectiv de către toate statele membre a căror monedă este euro ar trebui rezervate evenimentelor de cea mai mare importanță la nivel european. Moneda de 2 euro este cea mai potrivită pentru acest scop, în principal datorită diametrului său mare și a caracteristicilor sale tehnice care oferă o protecție adecvată împotriva contrafacerii. ê 566/2012 considerentul 9 (16) Având în vedere faptul că monedele euro circulă în toată zona euro, statele membre emitente ar trebui, pentru a preveni utilizarea unor desene necorespunzătoare, să se informeze reciproc și ar trebui să informeze Comisia cu privire la proiectele de desene pentru fața națională a monedelor euro înaintea datei de emitere planificate. Comisia ar trebui să verifice conformitatea desenelor cu cerințele tehnice prevăzute în prezentul regulament. Proiectele de desene ar trebui trimise Comisiei cu suficient timp înaintea datei de emitere planificate pentru a oferi timpul necesar statului membru emitent să modifice desenul, dacă acest lucru este necesar. ê 566/2012 considerentul 10 (17) Mai mult decât atât, ar trebui stabilite condiții uniforme pentru aprobarea desenelor de pe fețele naționale ale monedelor euro în vederea evitării alegerii unor desene care ar putea fi considerate nepotrivite în unele state membre. Dat fiind faptul că competența în cazul unei chestiuni atât de sensibile precum desenul de pe fețele naționale ale monedelor euro aparține statelor membre emitente, competențele de executare ar trebui să fie conferite Consiliului. Orice decizii de punere în aplicare luate de către Consiliu în baza mențiunii anterioare ar fi strâns legate de actele adoptate de Consiliu în temeiul articolului 128 alineatul (2) din tratat. Prin urmare, suspendarea drepturilor de vot ale membrilor Consiliului care reprezintă statele membre a căror monedă nu este euro, în vederea adoptării de către Consiliu a respectivelor decizii, ar trebui să se aplice în conformitate cu articolul 139 alineatul (4) din tratat. Procedura ar trebui să permită statelor membre emitente să modifice desenul în timp util, dacă acest lucru este necesar, ê 975/98 ADOPTĂ PREZENTUL REGULAMENT: ê 975/98 (adaptat) Articolul 1 Seria de monede în euro se compune din 8 valori nominale în seria de la 1 cent la 2 euro, îndeplinind specificaţiile tehnice Ö prevăzute în Anexa I. Õ ê 566/2012 Art. 1 Articolul 2 În scopul prezentului regulament, se aplică următoarele definiții: 1. «monede de circulație» înseamnă monede euro destinate circulației, ale căror valori nominale și specificații tehnice prevăzute la articolul 1; 2. «monede obișnuite» înseamnă monede destinate circulației, cu excepția monedelor comemorative; 3. «monede comemorative» înseamnă monede de circulație care sunt destinate comemorării unui eveniment specific, după cum se specifică la articolul 9. Articolul 3 Monedele de circulație au o față europeană comună și o față națională distinctivă. Articolul 4 (1) Pe fața națională a monedelor de circulație nu se repetă nicio indicație a valorii nominale a monedei sau a oricăror părți ale acestei valori nominale. Pe fața națională nu se repetă denumirea monedei unice sau denumirile subdiviziunilor acesteia, cu excepția cazului în care o astfel de indicație decurge din utilizarea unui alfabet diferit. (2) Prin derogare de la alineatul (1), gravura de pe muchia monedei de 2 euro poate include o indicație a valorii nominale a acesteia, cu condiția să fie utilizate numai cifra «2» sau termenul «euro» în alfabetul relevant sau ambele. Articolul 5 Pe fețele naționale ale monedelor de circulație, indiferent de valorile lor nominale, figurează o indicație a statului membru emitent, respectiv denumirea statului membru emitent sau o prescurtare a acesteia. Articolul 6 (1) Pe fețele naționale ale monedelor de circulație figurează un cerc de 12 stele care înconjoară complet desenul național, inclusiv indicația anului emiterii și a denumirii statului membru emitent. Acest lucru nu împiedică extinderea unor elemente ale desenului până la intersectarea cu cercul de stele, cu condiția ca stelele să fie vizibile în mod clar și în întregime. Cele 12 stele sunt reproduse astfel cum apar pe steagul Uniunii. (2) Desenele pentru fața națională a monedelor de circulație se aleg ținându-se seama de faptul că monedele euro circulă în toate statele membre a căror monedă este euro. Articolul 7 (1) Modificarea desenelor utilizate pentru fețele naționale ale monedelor obișnuite se poate efectua numai o dată la cincisprezece ani, fără a aduce atingere modificărilor necesare pentru prevenirea contrafacerii monedelor. (2) Fără a aduce atingere alineatului (1), pot fi aduse modificări ale desenelor utilizate pentru fețele naționale ale monedelor obișnuite în cazul în care se schimbă șeful de stat reprezentat pe monedă. Cu toate acestea, neocuparea temporară sau ocuparea provizorie a funcției de șef de stat nu conferă un drept suplimentar la o astfel de modificare. Articolul 8 Statele membre emitente își actualizează fețele naționale ale monedelor obișnuite pentru a se conforma pe deplin prezentului regulament până la 20 iunie 2062. Articolul 9 (1) Monedele comemorative au un desen național diferit de cel al monedelor obișnuite și comemorează numai evenimente cu relevanță majoră, națională sau europeană. Monedele comemorative emise în mod colectiv de toate statele membre a căror monedă este euro comemorează numai evenimente de cea mai mare importanță la nivel european, iar desenul lor nu aduce atingere eventualelor cerințe constituționale ale acestor state membre. (2) Gravura de pe muchia monedelor comemorative este aceeași cu cea de pe muchia monedelor obișnuite. (3) Monedele comemorative pot avea numai valoarea nominală de 2 euro. Articolul 10 (1) Statele membre se informează reciproc privind proiectele desenelor pentru noile fețe naționale ale monedelor de circulație, inclusiv privind gravura de pe muchiile monedelor, precum și, în cazul monedelor comemorative, cu privire la volumul estimat al emisiunii, înainte de aprobarea oficială a acestor desene. (2) Competența de aprobare a desenelor pentru fețele naționale noi sau modificate ale monedelor de circulație se conferă Consiliului, care hotărăște cu majoritate calificată, în conformitate cu procedura stabilită la alineatele (3)-(7). La luarea deciziilor menționate în acest articol, drepturile de vot ale statelor membre a căror monedă nu este euro se suspendă. (3) În aplicarea alineatului (1), statul membru emitent trimite Consiliului, Comisiei și celorlalte state membre a căror monedă este euro proiectele de desene pentru monedele de circulație, în principiu cu cel puțin trei luni înainte de data planificată a emisiunii. (4) În decurs de șapte zile de la trimiterea proiectelor de desene menționată la alineatul (3), orice stat membru a cărui monedă este euro poate ridica o obiecție, în cadrul unui aviz motivat adresat Consiliului și Comisiei, cu privire la proiectul de desen propus de statul membru emitent în cazul în care există probabilitatea ca respectivul proiect de desen să genereze reacții adverse în rândul cetățenilor săi. (5) În cazul în care Comisia consideră că proiectul de desen nu respectă cerințele tehnice prevăzute de prezentul regulament, aceasta trimite o evaluare negativă Consiliului (6) În cazul în care niciun aviz motivat sau nicio evaluare negativă nu este trimisă Consiliului în termenul menționat la alineatul (4) și, respectiv, la alineatul (5), decizia de aprobare a desenului este considerată a fi adoptată de Consiliu în ziua următoare expirării termenului prevăzut la alineatul (5). (7) În toate celelalte cazuri, Consiliul decide fără întârziere cu privire la aprobarea proiectului de desen, cu excepția cazului în care, în decurs de șapte zile de la trimiterea unui aviz motivat sau a unei evaluări negative, statul membru emitent își retrage proiectul trimis și informează Consiliul cu privire la intenția sa de a trimite un nou proiect de desen. (8) Comisia publică toate informațiile relevante cu privire la noile desene pentru fețele naționale ale monedelor de circulație în Jurnalul Oficial al Uniunii Europene. Articolul 11 Articolele 4, 5 și 6 și articolul 9 alineatul (2): (a) nu se aplică monedelor de circulație emise sau produse înainte de 19 iunie 2012; (b) nu se aplică în cursul unei perioade de tranziție care se încheie la 20 iunie 2062 desenelor de pe monedele de circulație care erau deja în uz în mod legal la 19 iunie 2012. Monedele de circulație care au fost emise sau produse în cursul perioadei de tranziție pot rămâne mijloc legal de plată pe termen nelimitat. ê Articolul 12 Regulamentul (CE) nr. 975/98 se abrogă. Trimiterile la regulamentul abrogat se înţeleg ca trimiteri la prezentul regulament şi se citesc în conformitate cu tabelul de corespondenţă din anexa III. ê 975/98 (adaptat) Articolul 13 Prezentul regulament intră în vigoare Ö în a douăzecea zi de la data publicării în Jurnalul Oficial al Uniunii Europene Õ. Prezentul regulament este obligatoriu în toate elementele sale şi se aplică direct în statele membre în conformitate cu tratatele. Adoptat la Bruxelles, Pentru Consiliu Preşedintele ê 975/98 (adaptat) è1 423/1999 art. 1 pct. 1 lit. (a) è2 423/1999 art. 1 pct. 1 lit. (b) è3 423/1999 art. 1 pct. 1 lit. (c) è4 423/1999 art. 1 pct. 2 ð nou ANEXA I Ö Specificaţii tehnice menţionate la articolul 1 Õ Valoare unitară (euro) || Dia-metru în mm || Grosime în grame (1) || Greutate în grame || Formă || Culoare || Compoziţie || Muchie 2 || 25,75 || 1,95 ð 2,20 ï || 8,5 || Rotundă || Partea exterioară: albă || Cupru-nichel (Cu75Ni25) || Gravuri pe caneluri fine Partea interioară: galbenă || Trei straturi: nichel-alamă/nichel/nichel-alamă CuZn20Ni5/Ni12/CuZn20Ni5 1 || 23,25 || 2,125 ð 2,33 ï || 7,5 || Rotundă || Partea exterioară: galbenă || Nichel-alamă (CuZn20Ni5) || Alternanţă de părţi netede cu părţi canelate Partea interioară: albă || Trei straturi: Cu75Ni25/Ni7/Cu75Ni25 0,50 || 24,25 || è1 1,88 ç ð 2,38 ï || è2 7,8 ç || Rotundă || Galbenă || Aur nordic Cu89Al5Zn5Sn1 || è3 cane-luri dantelate ç 0,20 || 22,25 || 1,63 ð 2,14 ï || 5,7 || Rotundă cu unele caneluri adânci || Galbenă || Aur nordic Cu89Al5Zn5Sn1 || Simplă 0,10 || 19,75 || 1,51 ð 1,93 ï || 4,1 || Rotundă || Galbenă || Aur nordic Cu89Al5Zn5Sn1 || è4 cane-luri dantelate ç 0,05 || 21,25 || 1,36 ð 1,67 ï || 3,9 || Rotundă || Roşie || Oţel acoperit cu cupru || Netedă 0,02 || 18,75 || 1,36 ð 1,67 ï || 3 || Rotundă || Roşie || Oţel acoperit cu cupru || Netedă cu şanţ 0,01 || 16,25 || 1,36 ð 1,67 ï || 2,3 || Rotundă || Roşie || Oţel acoperit cu cupru || Netedă (1) Valorile referitoare la grosime au caracter indicativ. ________________ é Anexa II Regulament abrogat şi modificarea sa Regulamentul (CE) nr. 975/98 al Consiliului || (JO L 139, 11.5.1998, p. 6) || || Regulamentul (CE) nr. 423/1999 al Consiliului || (JO L 52, 27.2.1999, p. 2) || Regulamentul (UE) nr. 566/2012 al Consiliului || (JO L 169, 29.6.2012, p. 8) ____________ ANEXA III Tabel de Corespondenţă Regulamentul (CE) nr. 975/98 || Prezentul regulament Articolul 1, partea introductivă || Articolul 1 Articolul 1a || Articolul 2 Articolul 1b || Articolul 3 Articolul 1c || Articolul 4 Articolul 1d || Articolul 5 Articolul 1e || Articolul 6 Articolul 1f || Articolul 7 Articolul 1g || Articolul 8 Articolul 1h || Articolul 9 Articolul 1i || Articolul 10 Articolul 1j, partea introductivă, litera (a) și litera (b) prima teză || Articolul 11, primul paragraf Articolul 1j, litera (b) a doua teză || Articolul 11, al doilea paragraf _ || Articolul 12 Articolul 2 || Articolul 13 Articolul 1, tabel || Anexa I _ || Anexa II _ || Anexa III _____________ [1] COM(87) 868 PV. [2] Efectuată în conformitate cu Comunicarea Comisiei către Parlamentul European şi Consiliu – Codificarea acquis-ului comunitar, COM(2001) 645 final. [3] COM(2010) 691 final. [4] A se vedea Anexa II la prezenta propunere. [5] Avizul Băncii Centrale Europene din 4 martie 2011 cu privire la o propunere de regulament al Consiliului privind valorile nominale și specificațiile tehnice ale monedelor euro ce urmează să intre în circulație (text codificat) (JO C 114, 12.4.2011, p. 1). [6] „În cazul în care, pe parcursul procesului legislativ, se dovedește că este necesar să se depășească simpla codificare și să se facă modificări de fond, Comisia răspunde de înaintarea oricărei sau a oricăror propuneri, după caz. ” [7] JO C 102, 4.4.1996, p. 2. [8] „Parlamentul European, Consiliul şi Comisia iau la cunoştinţă faptul că în cazul în care va fi necesar să se depăşească limitele codificării şi să se facă modificări substanţiale, Comisia va putea alege, după caz, să reformeze propunerea sa sau să înainteze o propunere separată de modificare, lăsând în acelaşi timp propunerea de codificare pe masă şi apoi, de îndată ce modificarea substanţială a fost adoptată, să o încorporeze în propunerea de codificare. ” [9] JO C […], […], p. […]. [10] JO C […], […], p. […]. [11] JO L 139, 11.5.1998, p. 6. [12] A se vedea anexa II. [13] JO L 188, 22.7.1994, p. 1.